നഗരസഭയില് ഭരണപ്രതിപക്ഷ കൗണ്സിലര്മാര് തമ്മില് വാക്പോര് തൊടുപുഴ: കോവിഡ് വാക്സിനേഷനെച്ചൊല്ലി നഗരസഭയില് ഭരണപ്രതിപക്ഷ കൗണ്സിലര്മാര് തമ്മില് ഭിന്നത. ഇന്നലെ പാറക്കടവില് കോവിഡ് പ്രതിരോധ വാക്സിന് ടോക്കണ് കിട്ടാന് കാത്തുനില്ക്കാന് ജനങ്ങള് തടിച്ചുകൂടിയതാണ് കൗണ്സിലര്മാരുടെ വാട്ട്സ് ആപ്പ് കൂട്ടായ്മയില് ഉള്പ്പെടെ രൂക്ഷമായ വാക്്പോരിന് ഇടയായത്. നഗരസഭയില് കാരിക്കോട് നൈനാര് പള്ളി ഹാളില് ഉള്പ്പെടെ വാക്സിനേഷന് സൗകര്യം ഏര്പ്പെടുത്തിയിരുന്നു. എന്നാല് ചില കൗണ്സിലര്മാര് തങ്ങളുടെ താത്പര്യക്കാരെ മാത്രം ടോക്കണ് എടുക്കാന് സഹായിക്കുന്നത് വ്യാപക പരാതിക്കിടയാക്കിയിരുന്നു. ഇതു വിവാദമായതിനെ തുടര്ന്നാണ് ഇന്നലെ ആരോഗ്യവകുപ്പ് നേരിട്ടിടപെട്ട് പാറക്കടവില് മെഗാ വാക്സിനേഷന് ക്യാമ്ബ് നടത്തിയത്.ഇവിടെ ജനങ്ങള് തടിച്ചുകൂടുകയും ചെയ്തു. ഇത് പരാതിക്കിടയായ തോടെയാണ് കൗണ്സിലര്മാരുടെ വാട്ട്സ് ആപ്പ് കൂട്ടായ്മയില് രൂക്ഷമായ വാക്പോര് നടന്നത്.